רודריגו הופיעה לראשונה על המסך בפרסומת של Old Navy. זמן קצר לאחר מכן בשנת 2015, היא גילמה את התפקיד הראשי של גרייס תומאס בסרט "An American Girl: Grace Stirs Up Success". בשנת 2016 לוהקה רודריגו לתפקיד פייג' אולברה בסדרת הילדים של ערוץ דיסני, "ביזארדבארק", תפקיד שגילמה במשך שלוש עונות. בפברואר 2019 לוהקה לתפקיד הראשי של ניני סלזר-רוברטס בסדרה של דיסני+, "", ששודרה לראשונה בנובמבר של אותה השנה. רודריגו מככבת בסדרה מאז חודש נובמבר 2019.
קריירה מוזיקלית.
רודריגו כתבה את "All I Want" וכתבה יחד עם ג'ושוע באסט את השיר "Just A Moment" לפסקול העונה הראשונה של הסדרה .
בשנת 2020 חתמה רודריגו על חוזה הקלטות עם אינטרסקופ רקורדס וגפן רקורדס והוציאה לאור את סינגל הבכורה שלה, "Drivers License" ב-8 בינואר 2021. בתוך שבוע מצאתו לאור, "Drivers License" שבר את שיא ההשמעות של ספוטיפיי פעמיים עבור מספר ההשמעות היומי הגבוה ביותר לשיר שאינו שיר חג ב-11 בינואר, לשיר היו מעל 15.7 מיליון השמעות עולמיות בספוטיפיי, ולמחרת יותר מ-17 מיליון השמעות עולמיות של השיר. במצעד הבילבורד הוט 100 ובמצעד הסינגלים הבריטי, הגיע השיר היישר אל המקום הראשון.
ב-1 באפריל 2021 הוציאה לאור את הסינל השני שלה, "Deja Vu" שהגיע למקום ה-8 במצעד הבילבורד הוט 100, מה שהפך אותה לאמנית הראשונה ששני הסינגלים הראשונים שלה נכנסו לעשירייה הפותחת של ההוט 100. הסינגל השלישי שלה, "Good 4 U" יצא לאור ב-14 במאי. אלבום הבכורה שלה, "Sour", יצא לאור ב-21 במאי 2021. עם צאתו, גרף האלבום שלל הישגים: האלבום שבר את שיא ההשמעות של ספוטיפיי לאלבום של אישה בשבוע הפתיחה, עם כ-385 מיליון השמעות. כשבוע לאחר צאתו, הפך האלבום לאלבום הנמכר ביותר של אישה בארצות הברית לשנת 2021, עם כ-295,000 עותקים שנמכרו במדינה. בבריטניה, שבר האלבום את שיא ההשמעות בפלטפורמות הסטרימינג לאלבום בכורה בשבוע הראשון, עם כ-45.7 מיליון השמעות. באירלנד, הפכה רודריגו לאמנית הראשונה בהיסטוריה ששלושה משיריה נמצאים בראש מצעד הסינגלים. בארצות הברית ובקנדה, כל 11 שירי האלבום נכנסו למצעדי הסינגלים ל-30 המקומות הראשונים. "Sour" ו-"Drivers License" היו שניהם האלבום והשיר, בהתאמה, הכי מושמעים בשנת 2021 בספוטיפיי העולמית.
ב-29 ביוני 2021 שודר סרט הופעה "Sour Prom" בשידור חי בערוץ היוטיוב של רודריגו.
רודריגו נכללה ברשימת פורבס 30Under30 לשנת 2022. היא הגיעה למקום השני במצעד הארטיסט 100 השנתי של בילבורד לשנת 2021, ולמקום הראשון במצעד האמנים החדשים. ב־9 בדצמבר קיבלה את התואר "בדרנית השנה" מאת מגזין טיים. IFPI דירג את רודריגו כאמנית העשירית המוכרת ביותר של שנת 2021 ואת Sour כאלבום השני הנמכר ביותר של שנת 2021.
ב-17 בפברואר 2022, רודריגו הכריזה והוציאה לאור את הטריילר של סרטה התיעודי שיעלה בדיסני+ "driving home 2 u" (a SOUR film), שעלה לשידור ב-25 במרץ 2022. רודריגו קיבלה 7 מועמדויות ב טקס פרסי גראמי ה-64, כולל תגלית השנה, אלבום השנה על Sour, והקלטת השנה ושיר השנה על "Drivers License". היא זכתה בקטגוריות תגלית השנה, אלבום הפופ הווקאלי הטוב ביותר על Sour, וביצוע סולו הפופ הטוב ביותר על "Drivers License". ב־5 באפריל 2022 יצאה רודריגו לסיבוב ההופעות הראשון שלה, "Sour Tour", שנערך בצפון אמריקה ואירופה.
סגנון מוזיקלי.
רודריגו ציינה את הזמרות טיילור סוויפט ולורד כהשפעות מוזיקליות. היא כינתה את עצמה כ"סוויפטית הגדולה ביותר בעולם". רודריגו ציינה את הראפרית קארדי בי כהשראה לכתיבת השירים שלה.
עיסוקים נוספים.
רודריגו היא דוברת וחברת פאנל במכון ג'ינה דייוויס למגדר בתקשורת.
פילנתרופיה.
בחודש יולי 2021, רודריגו הייתה מעורבת במאמץ של הבית הלבן לקדם חיסוני קורונה בקרב צעירים. היא נפגשה עם הנשיא ג'ו ביידן, סגנית הנשיא קמלה האריס והיועץ הרפואי הראשי אנתוני פאוצ'י, כדי לדון בתרומה שלה לקמפיין. על פי דיווח של ה-CNN, רודריגו תתעד סרטונים אודות חשיבותם של צעירים להתחסן, כולל מענה לשאלות שיש לנוער בנוגע לחיסון.
חיים אישיים.
דעות פוליטיות.
בעקבות הדיון המתמשך בנוגע להפלות מלאכותיות בעקבות דובס נגד הארגון לבריאות נשים בג'קסון, התבטאה רודריגו באחת מהופעותיה בסיבוב ההופעות "Sour Tour" ואמרה: . בנוסף, חתמה, יחד עם עוד 159 אנשים אחרים, על מודעה של ארגון הורות מתוכננת שהתפרסמה בניו יורק טיימס. רודריגו התבטאה בנושא שוב במהלך הופעתה בפסטיבל גלסטונברי כשאירחה את הזמרת הבריטית לילי אלן וביצעה עמה את השיר "Fuck You", אותו הקדישו לשופטי בית המשפט העליון שהחליטו לבטל את הפסיקה על זכות ההפלה ואמרה: .
פרסים ומועמדויות.
רודריגו זכתה בפרסים רבים; כולל שלושה פרסי גראמי, שבעה פרסי המוזיקה של בילבורד, ארבעה פרסי ווידאו קליפים של MTV, ארבעה פרסי המוזיקה של iHeartRadio ושני פרסי בחירת הקהל, פרסי המוזיקה האמריקאית, פרסי המוזיקה הבריטית ופרס ג'ונו.
רוחליה קרוס
רוחליה קרוס מרטינס (בספרדית: Rogelia Cruz Martínez; 31 באוגוסט 1940 - 11 בינואר 1968) הייתה מלכת יופי גואטמלית ופעילה פוליטית שמאלנית. קרוס זכתה בתואר מיס גואטמלה בשנת 1958, ולקחה חלק ב, קבוצת הנוער של המפלגה הגואטמלית של העבודה הקומוניסטית, שם הכירה את לאונרדו קסטייו ג'ונסון, מנהיג המפלגה, אשר איתו היא יצרה קשר רומנטי, דבר שבסופו של דבר גרם לחטיפתה ולרצח שלה.
ביוגרפיה.
קרוס נולדה למשפחה ממעמד הביניים בגואטמלה סיטי ב-31 באוגוסט 1940. בהיותה בת נוער, למדה בתיכון Instituto Normal Central para Señoritas Belén המתמחה בהכשרת מורים, ולאחר מכן למדה אדריכלות באוניברסיטת סן קרלוס בגואטמלה, כאשר בזמן שהיא למדה שם היא זכתה בתואר מיס גואטמלה. בשנת 1959, שנה לאחר שהיא זכתה בתואר, קרוס השתתפה בתחרות מיס תבל, שם הפסידה לאקיקו קוג'ימה מיפן.
בשנת 1962, היא נלחמה בקבוצה במסגרת גרילה, מלחמה שנעשית על ידי קבוצות קטנות ולא על ידי צבא, ובשנת 1965 נעצרה ונכלאה בכלא עקב אחסון נשק בחווה של משפחתה. לאחר מספר חודשים היא שוחררה מהכלא, והצטרפה ל, קבוצת הנוער של המפלגה הגואטמלית של העבודה הקומוניסטית, שם הכירה את לאונרדו קסטייו ג'ונסון, מנהיג המפלגה, אשר איתו היא יצרה קשר רומנטי.
בדצמבר 1967, קרוס נעצרה בעקבות עבירת תנועה, אך שוחררה לאחר שהמפלגה הגואטמלית של העבודה וארגון הכוחות המזוינים המורדים איימו על השופט שהיה אחראי על התיק. זמן קצר לאחר שחרורה, קרוס נחטפה ולא נראתה עוד בחיים. ב-11 בינואר 1968, גופתה נמצאה עירומה עם סמני עינויים ותקיפה מינית, בגשר ליד אסקואינטלה. מעריכים כי היא נרצחה בעקבות הקשר שלה למפלגה ולג'ונסון. בעקבות הרצח, תקפה המפלגה הגואטמלית של העבודה אנשי צבא אמריקאים, כאשר רצחו שניים מהם ופצעו שלושה.
.The E.N.D
ברחש (הוצאת ספרים)
ברחש היא הוצאת ספרים לא־מסחרית, המתמחה בספרי שירה וקומיקס.
ההוצאה נוסדה ב-2016 על ידי המשוררים ערן הדס ודניאל עוז על מנת לאפשר במה לשירה לא לירית ולקומיקס אלטרנטיבי, ורואים בה אור ספרים בעברית ובאנגלית.
הוקרה.
שני ספרי קומיקס שיצאו לאור בהוצאה, "GANG" ו-"Hideout", היו מועמדים לפרס הקומיקס האלטרנטיבי בפסטיבל אנגולם.
Lights (שיר)
Lights (בעברית: אורות) הוא סינגל שהוקלט על ידי הזמרת-יוצרת הבריטית אלי גולדינג, מתוך האלבום, Bright Lights. השיר יצא לאור ב-16 בפברואר 2011, על ידי חברת התקליטים פולידור רקורדס, כסינגל השני מתוך האלבום.
השיר הגיע למקום השני במצעד הבילבורד הוט 100.
רקע וכתיבה.
השיר נכתב על ידי אלי גולדינג, ריצ'רד סטנארד והופק על ידי ריצ'רד "ביף" סטנארד ואש האוס. השיר זכה להצלחה רבה, בעיקר בארצות הברית, תוך שאיגוד תעשיית ההקלטות האמריקאי העניק לו את תואר הפלטינה המחומשת, על מכירות של למעלה מחמישה מיליון עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-200 מיליון השמעות.
וידאו קליפ.
הווידאו קליפ הרשמי של השיר פורסם ב-20 בינואר 2011, כמה שבועות לפני שיצא כסינגל. בקליפ, ניתן לראות את גולדינג רוקדת בחושך, תוך שבהמשך שלו מתחילים להאיר עליה שלל אורות בצבעים שונים. בנוסף לכך, ניתן לראותה כשהיא מחזיקה בידה תוף מרים.
נכון ליוני 2020, מונה הצפיות של הקליפ עומד על למעלה מ-165 מיליון צפיות.
מארי קולטר
מארי אליזבת ג'יין קולטר ('Mary Elizabeth Jane Colter; 4 באפריל 1869 - 8 בינואר 1958) הייתה אדריכלית ומעצבת אמריקאית, אחת מהנשים האדריכליות האמריקאיות הבודדות בתקופתה. היא עיצבה רבים מהמבנים, נקודות הציון והמרחבים הארכיטקטוניים של חברת האירוח וההסעדה הגדולה פרד הארווי (Fred Harvey Company), של רשת מסילות הרכבת סנטה פה מהגדולות בארצות הברית, ובמיוחד של הפארק הלאומי גרנד קניון. לעבודתה הייתה השפעה עצומה שכן היא סייעה להתפתחותו של סגנון ששילב בין הארכיטקטורה הקולוניאלית הספרדית המתחדשת לבין הארכיטקטורה הילידית של האינדיאנים בארצות הברית, ומוטיבים כפריים מקומיים שהפכו פופולריים בכל דרום מערב ארצות הברית. קולטר הייתה פרפקציוניסטית, שבילתה כל חייה בהגנה על החזון האסתטי שלה בתחום שנשלט בעיקר על ידי גברים.
שלב חיים מוקדם והשכלה.